Henkilöstöasian tiivistelmä



Henkilöstöasian tiivistelmä

Tiivistelmä

1. Muutoksenhaku – Valitusperusteet – Vaatimukset, joiden tueksi ei ole esitetty yhtäkään erityistä valitusperustetta – Tutkimatta jättäminen

(EY 225 A artikla; Euroopan unionin tuomioistuimen perussäännön liitteessä I olevan 11 artiklan 1 kohta; ensimmäisen oikeusasteen tuomioistuimen työjärjestyksen 138 artiklan 1 kohdan ensimmäisen alakohdan c alakohta)

2. Oikeudenkäyntimenettely – Tuomioiden perustelut – Ulottuvuus

(Yhteisöjen tuomioistuimen perussäännön 36 artikla ja liitteessä I olevan 7 artiklan 1 kohta)

3. Muutoksenhaku – Valitusperusteet – Selvitysaineiston vääristäminen – Määritetyn tosiseikaston paikkansapitämättömyys, joka käy ilmi asiakirja-aineistosta – Tutkittavaksi ottaminen

(EY 225 A artikla; yhteisöjen tuomioistuimen perussäännön liitteessä I olevan 11 artiklan 1 kohta)

4. Kumoamiskanne – Perusteet – Aiheeton kanneperuste – Käsite

5. Muutoksenhaku – Valitusperusteet – Tuomion sellaista perustelua koskeva valitusperuste, joka ei ole tarpeen tuomiolauselman perustelemiseksi – Aiheeton valitusperuste

1. EY 225 A artiklasta, yhteisöjen tuomioistuimen perussäännön liitteessä I olevan 11 artiklan 1 kohdasta ja ensimmäisen oikeusasteen tuomioistuimen työjärjestyksen 138 artiklan 1 kohdan ensimmäisen alakohdan c alakohdasta seuraa, että valituksessa on ilmoitettava täsmällisesti sekä se, miltä kaikilta osin tuomion kumoamista vaaditaan, että ne oikeudelliset perusteet ja perustelut, joihin erityisesti halutaan vedota tämän vaatimuksen tueksi.

Näin ollen valituksen vaatimukset, jotka koskevat virkamiestuomioistuimen tuomion kumoamista, on jätettävä tutkimatta, jos niiden tueksi ei ole esitetty yhtäkään erityistä valitusperustetta.

(ks. 30–33 kohta)

Viittaukset: asia C‑19/95 P, San Marco v. komissio, 17.9.1996 (Kok., s. I‑4435, 37 kohta) ja asia C‑8/95 P, New Holland Ford v. komissio, 28.5.1998 (Kok., s. I‑3175, 23 kohta).

2. Vaikka se, että virkamiestuomioistuin on velvollinen perustelemaan päätöksensä, ei tarkoita, että sen olisi vastattava yksityiskohtaisesti jokaiseen asianosaisen esittämään väitteeseen, varsinkaan silloin, kun kyseessä oleva väite ei ole riittävän selvä ja täsmällinen ja kun sen tueksi ei ole esitetty riittäviä todisteita, se kuitenkin edellyttää vähintään, että virkatuomioistuimen on tutkittava kaikki lainvastaisuuksia koskevat väitteet, joita siinä on esitetty. Tältä osin virkamiestuomioistuimen tuomioiden on oltava riittävästi perusteltuja, jotta ensimmäisen oikeusasteen tuomioistuin voi harjoittaa laillisuusvalvontaansa.

(ks. 42 ja 56 kohta)

Viittaukset: asia C‑221/97 P, Schröder ym. v. komissio, 10.12.1998 (Kok., s. I‑8255, 24 kohta); asia C‑274/99 P, Connolly v. komissio, 6.3.2001 (Kok., s. I‑1611, 121 kohta); asia C‑197/99 P, Belgia v. komissio, 11.9.2003 (Kok., s. I‑8461, 81 kohta); asia C‑397/03 P, Archer Daniels Midland ja Archer Daniels Midland Ingredients v. komissio, 18.5.2006 (Kok., s. I‑4429, 60 kohta oikeuskäytäntöviittauksineen); asia C‑311/05 P, Naipes Heraclio Fournier v. SMHV, 4.10.2007, ei julkaistu oikeustapauskokoelmassa, 52 kohta oikeuskäytäntöviittauksineen ja asia Komninou ym. v. komissio, C‑167/06 P, 25.10.2007, ei julkaistu oikeustapauskokoelmassa, 22 kohta.

3. Muutoksenhakuvaiheessa on otettava tutkittavaksi väitteet, jotka liittyvät tosiseikkojen toteamiseen ja niiden arviointiin riidanalaisessa päätöksessä, jos valittaja väittää, että virkamiestuomioistuin on esittänyt toteamuksia, joiden aineellinen paikkansapitämättömyys johtuu sille toimitetuista asiakirjoista, tai ottanut sille esitetyn selvitysaineiston vääristyneellä tavalla huomioon. Muutoksenhakuvaiheessa on myös otettava tutkittavaksi valitusperuste, joka koskee tosiseikkojen puutteellista tutkimista.

(ks. 50 kohta)

Viittaukset: yhdistetyt asiat C‑238/99 P, C‑244/99 P, C‑245/99 P, C‑247/99 P, C‑250/99 P–C‑252/99 P ja C‑254/99 P, Limburgse Vinyl Maatschappij ym. v. komissio, 15.10.2002 (Kok., s. I‑8375, 392–405 kohta); asia C‑229/05 P, PKK ja KNK v. neuvosto, 18.1.2007 (Kok., s. I‑439, 35 kohta oikeuskäytäntöviittauksineen) ja asia T‑253/06 P, Chassagne v. komissio, 19.9.2008, ei vielä julkaistu oikeustapauskokoelmassa, 57 kohta.

4. Yhteisöjen tuomioistuimet voivat kumoamiskanteen yhteydessä hylätä kanneperusteen tai väitteen tehottomana jos se toteaa, ettei se siinä tapauksessa, että se on perusteltu, voi johtaa vaadittuun kumoamiseen.

(ks. 59 kohta)

Viittaukset: asia C‑46/98 P, EFMA v. neuvosto, 21.9.2000 (Kok., s. I‑7079, 38 kohta) ja asia C‑76/01 P, Eurocoton ym. v. neuvosto, 30.9.2003 (Kok., s. I‑10091, 52 kohta).

5. Silloin, kun jokin virkamiestuomioistuimen esittämistä perusteluista on riittävä sen antaman tuomion tuomiolauselman perustelemiseksi, kyseessä olevassa tuomiossa esitetyssä muussa perustelussa mahdollisesti olevat virheet ovat joka tapauksessa merkityksettömiä kyseisen tuomiolauselman kannalta siten, että valitusperuste, jossa vedotaan näihin virheisiin, on tehoton ja se on hylättävä.

(ks. 65 kohta)

Viittaukset: asia C‑326/91 P, de Compte v. parlamentti, 2.6.1994 (Kok., s. I‑2091, 94 kohta) ja asia C‑496/99 P, komissio v. CAS Succhi di Frutta, 29.4.2004 (Kok., s. I‑3801, 68 kohta).